10. ΕΓΚΥΚΛΙΟΣ Ι.Κ.Α. Αριθ. 219 της 15 Αυγ. 1952 Αναγγελία και επιδότησις ανεργίας. Εξ αφορμής διατυπωθέντων ημίν παραπόνων εν σχέσει με την παρ’ ενίων Υποκ/μάτων μας ακολουθουμένην τακτικήν, καθ’ ην δεν γίνονται δεκταί αι αναγγελίαι της ανεργίας των ησφαλισμένων, οίτινες δεν υποβάλλωσι ταυτοχρόνως το έγγραφον της καταγγελίας της συμβάσεως εργασίας θεωρημένον παρά του οικείου Γραφείου Ευρέσεως Εργασίας ως η υπ’ αριθ. 50/52 ημετέρα εγκύκλιος ή περί ων δεν κατετέθη παρά του υποχρέου εργοδότου η συμφώνως τω άρθρ. 9 Ν. 118/45 αναγγελία της καταγγελίας της συμβάσεως εργασίας, των ενδιαφερομένων παραπεμομένων υπό των Υποκ/μάτων μας τούτων, όπως προσέλθωσιν εις χρόνον μεταγενέστερον, προσκομίζοντες και το έγγραφον της καταγγελίας ή ίνα εν τω μεταξύ κατατεθή παρά του εργοδότου των η εις ην υποχρεούται ούτος αναγγελία, καθυστερουμένης ούτω της ενάρξεως παροχής του επιδόματος ανεργίας δια της αυθαιρέτου μεταθέσεως της χρονολογίας της ενάρξεως της επιδοτήσεως των ενδιαφερομένων υπαιτιότητι της υπηρεσίας παρέχομεν υμίν τας ακολούθους διευκρινίσεις προς αποφυγήν εις το μέλλον τοιούτων καθυστερήσεων. Τόσον η συμφώνως τω άρθρ. 9 Ν. 118/45 έγγραφος αναγγελία της καταγγελίας της συμβάσεως εργασίας παρά του εργοδότου, όσον και η παρά του ησφαλισμένου υποβολή του εγγράφου της καταγγελίας της συμβάσεως εργασίας, αποτελούν προϋποθέσεις δια την αναγνώρισιν του δικαιώματος της επιδοτήσεως ανεργίας του απολυομένου μισθωτού. Η παρά του ησφαλισμένου αναγγελία της ανεργίας του, αποτελούσα χωριστήν ενέργειαν αυτού, ανεξάρτητον της του εργοδότου του, απαιτείται αφ’ ενός μεν, ίνα λάβη γνώσιν η υπηρεσία περί της επελεύσεως του ασφαλιστικού κινδύνου εις την συγκεκριμένην περίπτωσιν, αφ’ ετέρου δε, ίνα καταστή ενεργόν το προς επιδότησίν του δικαίωμα, αφού, ως γνωστόν, το επίδομα άρχεται από της αναγγελίας του ησφαλισμένου εις το Ίδρυμα. Κατ’ ακολουθίαν των ανωτέρω ορθόν είναι και σύμφωνον προς τας δια της υπ’ αριθ. 130/52 εγκυκλίου μας τεθείσας αρχάς όπως εις πάσαν περίπτωσιν γίνωνται δεκταί  Σελ. 298 αι αναγγελίαι της ανεργίας των παρά των ησφαλισμένων, οποτεδήποτε πραγματοποιούμεναι ανεξαρτήτως της συγχρόνου ή μη υποβολής του εγγράφου της καταγγελίας της συμβάσεως εργασίας των ή της συμφώνως τω άρθρ. 9 Ν. 118/45 καταθέσεως της αναγγελίας του εργοδότου των και εις ας έτι περιπτώσεις είναι εκ των προτέρων βέβαιον, ότι ούτοι στερούνται των προς επιδότησιν προϋποθέσεων. Ως εικός, η πραγματοποίησις της παροχής θέλει επακολουθήσει μόνον εις ην περίπτωσιν προσαχθώσι τα ως άνω αποδεικτικά της συνδρομής των οικείων προϋποθέσεων στοιχεία˙ η αφετηρία όμως του δικαιώματος του ησφαλισμένου (χρόνος αναμονής κλπ.) θέλει υπολογισθή από της αρχικώς γενομένης υπ’ αυτού αναγγελίας, υπό την προϋπόθεσιν, βεβαίως ότι δεν θέλει ανατρέξει προ της εγγραφής του εις το οικείον Γραφείον Ευρέσεως Εργασίας. 